runetrust/blame-folketinget-dk huggingface dataset:
Peter Hansen-Nord (V), 2000-05-25:
Til hr. Erling Christensen vil jeg bare sige, at hvis man forstår princippet i den her lov, så er det jo sådan, at hvis de store virksomheder her, som er konkurrerer med andre meget store produktudviklings- eller -forædlingsfirmaer, endelig skulle få succes, så er det jo sådan, at pengene kommer tilbage i kassen igen. Så risikoen her er jo altså fuldstændig hypotetisk, og det er jo derfor, det er så vigtigt, at netop vores fødevarelokomotiver, som er vores udstilling på de store eksportmarkeder, ikke her over for deres konkurrenter i andre EU-lande kommer til at opleve en konkurrenceforvridning, hvor andre store forædlingsindustrier får tilskud, men hvor danske store fødevarelokomotiver ikke får tilsvarende tilskud.
Uffe Elbæk (ALT), 2015-05-12:
Så vidt jeg kan forstå på statsministeren, ønsker man ikke at gå ned ad den vej, som man har gjort i Norge og Sverige og for øvrigt også i England, omkring at etablere et egentlig prioriteringsinstitut, selv om stort set alle forskere, også en lang række af vores medarbejdere ude i sundhedsvæsenet, siger, at det faktisk er en model at gå efter.
Thomas Jensen (S), 2015-02-24:
Med hensyn til hvad den danske fagbevægelse løbende har sagt om de tiltag, som regeringen har lavet, hæfter jeg mig ved, at dengang, da vi kom med udspillet til en vækstplan for Det Blå Danmark, sagde Dansk Metal, at regeringen styrkede jobskabelsen i den maritime sektor med det nye udspil.
Josephine Fock (ALT), 2018-05-15:
Det, der er helt afgørende for os i den her sag om kameraer, som overvåger nummerplader, er selvfølgelig, at vi skal have en sikkerhed for, at de data, der bliver indsamlet, bliver opbevaret fuldstændig sikkert, således at de ikke kommer folk for øje, som ikke har tilladelse til at se dem.
Christine Antorini (S), 2011-05-10:
Vi respekterer selvfølgelig, at der er en folkeskoleforligskreds, der skal vedtage eventuelle ændringer, og derfor gør vi med det her forslag som med en række andre beslutningsforslag, vi som enkelt parti eller som opposition har fremsat, nemlig at vi har førstebehandlingen til at have den politiske drøftelse og meningsudvekslingerne.
Tove Videbæk (KRF), 1999-02-11:
, men hvis kommunerne ikke lever op til deres ansvar og dette retskrav, så kan det blive nødvendigt i loven at præcisere dette retskrav tydeligere, som det står i B 80, samt udspecificere i detaljer, ligesom det står i L 166, hvad hjemmehjælp skal omfatte, så der ikke er tvivl om det, eller også må vi til at øremærke en del af kommunernes beløb til hjemmehjælpen. Et af argumenterne for den kommunale selvforvaltning er jo, at kommunerne kan have forskellige serviceniveauer på forskellige områder, og man siger, at borgerne jo bare kan flytte til en kommune, der imødekommer deres behov.
Kim Behnke (UP), 2001-05-31:
Så denne strandvejsafgift, som altså har forhindret de rige mennesker ude på Strandvejen i at lægge 1 mio. kr., hver gang de køber en af de store biler, er nu erstattet af, at helt almindelige lønmodtagere over statsskatten skal betale noget mere.
Per Clausen (EL), 2010-11-10:
Statsministeren kan bare sige: Det passer ikke, det, de skrev, er urigtigt, og selvfølgelig arbejdede jeg lige så ihærdigt som andre på, at staten og det offentlige aldrig kom til at betale en krone for meget, når det handlede om at få behandlinger gennemført på de private sygehuse.
Line Barfod (EL), 2002-02-08:
Jeg håber, at ministeren, der jo har lovet at følge området nøje, også vil sikre, at der vil være de nødvendige midler til at gå videre med projektet om kvalitet i daginstitutionerne. Vi havde gerne set, at der også kom de nødvendige midler til at forbedre daginstitutionerne, sådan som det også ligger i vores forslag, og det håber vi da at der kan skaffes opbakning til.
Ole Vagn Christensen (S), 2008-04-29:
Vi fandt det meget naturligt, at det indgik i forslagene, at den måde, man producerer økologiske fødevarer på, også betyder noget for miljøet, og derfor har det været vigtigt for os at understrege, som økologerne netop selv fremfører, at de anser økologi som noget meget værdifuldt, når det drejer sig om de kommende vandmiljøplaner og pesticidplaner og en lang, lang række andre miljøfremmende planer.
Søren Søndergaard (EL), 1997-10-30:
For hvis det var lykkedes - hvad det jo altså på trods af de gentagne forsøg, som hr. Helge Adam Møller har glemt, fordi han har siddet og sovet ovre hos indenrigsministeren, ikke gjorde - så havde det eneste, vi havde sendt til Eksjugoslavien, mens alle andre lande iværksatte en sanktion imod Eksjugoslavien, været kanonføde til Milosevics hær, som han så kunne sende ind i Bosnien.
Anders Kronborg (S), 2026-02-05:
Nu er der partier, der selv har nævnt det, og det er også derfor, jeg kan gå på talerstolen både i torsdags og her i debatten i dag, nemlig at de vælger at stemme gult, når personer, der udgør en trussel mod landets sikkerhed, skal vurderes i Indfødsretsudvalget.
Theresa Scavenius (UFG), 2025-05-20:
Jeg ved godt, at det er svært at arbejde i Folketinget, når vi ikke får ordentlige svar, og jeg ved, at der er mange herinde, der også har den erfaring, at vi stiller et spørgsmål og ikke får fyldestgørende svar, og det gør det svært at arbejde.
Peter Christensen (V), 2014-09-09:
Jeg synes nogle gange, at diskussionen om økonomi på de borgernære services bliver lidt mærkværdig, for når man kigger på, hvad regeringspartierne siger om den offentlige økonomi, og så kigger på, hvad regeringspartierne har gjort ved den offentlige økonomi, ser man, at der simpelt hen ingen sammenhæng er.
Martin Henriksen (DF), 2013-02-19:
Der er et behov for at ændre i visse konventioner eller et behov for at fortolke konventionerne på en ny måde, og jeg håber snart, at der er andre partier, som også vil indse, at det er nødvendigt, så derfor arbejder vi fra Dansk Folkepartis side selvfølgelig videre og kvitterer som sagt for, at Liberal Alliance har sagt, at de vil bakke op om beslutningsforslaget, og vi håber, at Venstre og Konservative vil arbejde med en beretning i udvalget, så det ikke bare stopper her.
Per Dalgaard (DF), 2003-09-04:
Jeg er sikker på, at fru Line Barfod ved, at der findes et hav af projekter rundtomkring, som netop forsøger at forebygge. Og at det så udelukkende skulle være relateret til socialt svagere, det ved fru Line Barfod selvfølgelig godt at det ikke kun er.
Bjarne Laustsen (S), 2006-05-23:
Men vi kan altså se, at der er en stor gruppe unge mennesker, som har behov for at få ekstraordinære tilbud, og dem lægger man op til at fjerne, så derfor vil jeg gerne have at vide helt konkret: Hvornår kommer der noget, så kommunerne kan agere, og de unge mennesker kan få en uddannelse?
Anders Samuelsen (LA), 2017-05-02:
Nu lagde jeg faktisk vægt på tre argumenter i forbindelse med det her, nemlig for det første, at CETA ikke indebærer en suverænitetsafgivelse – og jeg anerkender, at det så heller ikke er brugt som et hovedargument – og for det andet, at vi ikke har en tradition for at have det på det her område, og så for det tredje, at vi fra regeringens side også mener, at det ville sende et kedeligt signal til EU og vores samarbejdspartnere rundtom i verden, hvis vi begyndte at trække tingene i langdrag.
Mette Gjerskov (S), 2011-03-17:
Udgangspunktet er, at vi skal afvente videre behandling af det her lovforslag, til L 90 er afsluttet i Retsudvalget, og at hvis ikke regeringen er indstillet på det, hvis ikke ministeren er indstillet på det, stemmer vi fra Socialdemokratiets side nej på det foreliggende grundlag.
Anders Fogh Rasmussen (V), 2002-02-05:
hver eneste konto, og det er også derfor, at jeg med god samvittighed kan sige, at jeg og regeringspartierne i det hele taget havde lovet flere penge til handelsskolerne før valget og altså måtte konstatere, at det ekstra beløb, der var blevet afsat på finanslovforslaget, ikke var nok til at opveje, at der så samtidig var foretaget ret kraftige generelle beskæringer, og derved kom handelsskolerne ud med et minus, hvor jeg bl.a. havde en forventning om, at de skulle komme med et plus. Det er derfor, at jeg åbent går frem og siger: Jamen det var en fejl.
Anders Kronborg (S), 2025-05-21:
Jeg fik ikke et eneste svar på, hvor pengene skal komme fra, men nu når ordføreren er gået på talerstolen her til afslutningsdebatten og nævner PAL-skatten, vil jeg da ikke undlade at spørge interesseret i en god demokratisk ånd, og så håber jeg også, jeg får nogle gode svar den her gang, som jeg kan bruge til noget.
Carl Holst (V), 2018-03-20:
Men det kunne jo tænkes, at der er enkelte sager, som ikke er udtryk for ond vilje fra den kommunale medarbejders side, men er et udtryk for, at lovmøllen har et omfang, der gør, at det kan være lidt svært at finde ud af, hvad det er for et grundlag, man skal hvile på.
Christoffer Aagaard Melson (V), 2021-04-06:
Derfor mener vi i Venstre ikke, at det er oplagt at anvende atomkraft i den danske energiplanlægning, og derfor ser vi på nuværende tidspunkt ikke noget behov for at tilsidesætte beslutningen fra 1985 og gøre atomkraft til en del af dansk energiproduktion.
Aage Frandsen (SF), 1998-01-27:
Hvis det så er sådan, at vi ud fra det må konstatere, at der er noget, som vi ikke har været opmærksom på, så forholder vi os til det, og vi har sågar sagt, at det forslag, som fru Kirsten Jacobsen kom med hin fredag, nemlig at man skulle nedsætte et underudvalg for at undersøge sagen nærmere, til det har vi sagt, at det kan vi ikke udelukke kan være nødvendigt, for vi vil ikke fratage os muligheden for at vende tilbage til sagen igen.
Thomas Adelskov (S), 2007-04-19:
Det gør de, måske fordi de synes, at det ville være rart at holde lønningerne nede, det kunne også være, fordi de ville sikre sig, at man ikke i en situation med arbejdskraftmangel, som vi jo har stået i og også kan se frem til i fremtiden, gik på strandhugst hos hinanden og nappede medarbejdere.
Lisbeth Bech-Nielsen (SF), 2020-09-08:
Jeg har i hvert fald set i alle de opgørelser over, hvad der er tilbage af råderummet, at der tager man – fra DI til CEPOS, eller hvem der nu ellers laver opgørelser – helt automatisk det demografiske træk med, når man kigger på, hvad der er tilbage af råderummet.
Anders Fogh Rasmussen (V), 2004-04-28:
Jeg tror, at det i praksis bliver meget svært at finde en fælles valgdato for folkeafstemninger, bl.a. fordi der jo er forskellige forfatningsmæssige og politiske traditioner i de enkelte lande, forskellige ratifikationsprocedurer, som man nødvendigvis må tage hensyn til.
Laura Lindahl (LA), 2016-02-12:
Der er ikke noget modsætningsfyldt mellem at give en undskyldning og fjerne forældelsesfristen, sådan helt overordnet set, men det, man gør ved at sige ja til det her, er, at så siger man, at der er nogle børn, som har krav på en undskyldning mere end andre svigtede børn, og det vil vi ikke være med til, for vi synes faktisk, at sagen i Slagelse om søstrene er lige så slem som sagen i Godhavn, og derfor vil vi ikke være med til kun at give en undskyldning til nogle, som er det, det her beslutningsforslag lægger op til.
Christian Juhl (EL), 2014-05-09:
Jeg mener, at når vi kommer med en påstand, må vi vel stå inde for den og – i det her tilfælde – sige, at ja, det er i strid med EU-retten; ikke fordi en tilfældig arbejdsminister siger det – hun kan nemlig tage lige så meget fejl – men fordi man har læst reglerne og der står sådan og sådan, eller fordi man ved det ud fra den og den erfaring.
Sophie Hæstorp Andersen (S), 2010-02-09:
Derfor har vi selvfølgelig en forventning om, at det her kan være et forebyggelsestiltag, samtidig med at de penge, vi så får ind i statskassen, går til en geninvestering i vores offentlige sundhedsvæsen, i stedet for at de går til skattelettelser, så der bliver lidt mere at rutte med der frem for nu, hvor man i det her sundhedsvæsen står midt i at fyre ansatte.
Per Stig Møller (KF), 2001-10-25:
Nu forholder det sig imidlertid sådan, at Chen ikke har ytret noget ønske om at møde noget regeringsmedlem, endsige dronningen, men i givet fald alene kommer for at modtage en velfortjent frihedspris - velfortjent, fordi Taiwan har formået et opbygge er regulært demokrati i et fremgangsrigt, markedsøkonomisk land.
Pernille Rosenkrantz-Theil (EL), 2007-03-30:
I Enhedslisten vil vi gerne have gratis daginstitutioner, i Enhedslisten vil vi gerne støtte SF’s forslag her, og det er naturligvis, fordi vi ikke vil have, at der er familier i Danmark, der skal trække deres barn ud af en SFO, fordi de ikke har råd til, at barnet er der.
Margrete Auken (SF), 2000-05-10:
Altså det skal være i orden, hvis det skal være ubemandet; man har givet dem en måned til det. Tror hr. Brian Mikkelsen, at det kan lade sig gøre? Og lad det så være et ekstra spørgsmål til trafikministeren: Har Jernbanetilsynet virkelig i stor åbenhed og sikkerhed, har Flemming Lund dér sagt: Det er fint nok, vi klarer det her på en måned - eller to, eller hvad det nu er man har - det er helt trygt?
Dennis Flydtkjær (DF), 2016-04-28:
Og der synes jeg umiddelbart, det virker noget ulogisk, at man kun skal sætte skatteprocenten ned for de selskaber, og det må rent logisk på en eller anden måde medvirke til, at der kommer nogle adfærdsændringer, i forhold til at man så måske spekulerer i at placere pengene andre steder.
Ole Hækkerup (S), 2012-11-29:
Det virkede også på mig, som om Jane på Café Viking og andre, vi snakkede med, syntes, at politiet gjorde meget for at komme ud og for at være opsøgende og for at udfylde sin rolle i den her sag, sådan at borgere, der er stærke og siger fra, ikke skal stå alene.
Pernille Skipper (EL), 2021-04-08:
Til gengæld er det efter min overbevisning også, i hvert fald de seneste 10 år, det første sådan reelle forsøg på at sætte nogle kommuner fri og komme af med det minuttyranni, som vi alle sammen i alle vores skåltaler om ældreplejen taler om er så forfærdeligt.
Helena Artmann Andresen (LA), 2023-10-13:
Når jeg lytter til Enhedslisten, har jeg også den forståelse, at I også går rigtig meget op i unges trivsel, ligesom vi gør, og ekspertgruppen kom jo også frem til – det er også sjovt nok, at man overhovedet skal have en ekspertgruppe til at kigge på det – at eleverne, hvis de får deres førstevalg, så også trives meget bedre både socialt og fagligt.
Karina Lorentzen Dehnhardt (SF), 2013-02-21:
Det, jeg hæftede mig ved, var, at politiet i deres høringssvar dengang sagde, at det sådan set var fornuftigt med en strafskærpelse, men at de sådan set også mente, at der ville være en gruppe, som det ville være rigtig svært at nå ved at straffe.
Henrik Sass Larsen (S), 2009-04-16:
I valgkampen blev det lovet, at der skulle bruges 80-90 mia. kr. til nye sygehuse, og indtil videre er man hostet op med sammenlagt 40 mia. kr., og jeg vil spørge: Kommer de sidste penge så også i den her valgperiode, som man lovede det ved valget?
Pia Kristensen (DF), 2004-11-16:
Nu er det jo normalt sådan, at man henvender sig til forligspartierne, hvis man ønsker at gennemføre nogle ændringer af noget, man selv har været med til, men SF har altså valgt også at inddrage de partier, der ikke er med i forliget, nemlig Dansk Folkeparti og Enhedslisten.
Victoria Velasquez (EL), 2025-11-20:
Jeg spørger bare lige igen: Kan ordføreren ikke bekræfte, at det har været klart orienteret for aftalepartierne, at som konsekvens af den her reform vil 2.050 personer i fremtiden stå uden en ydelse, ligesom det har været fuldstændig tydeligt, hvad konsekvenserne har været i forhold til ydelsesnedgang, ved fjernelse af uddannelsespålæg eller andre dele?
Keld Albrechtsen (EL), 2003-01-08:
Derfor skyldes en del af den meget, meget positive vurdering, som er kommet fra udlandet af det danske formandskabs indsats, desværre, at det danske formandskab med større succes end måske noget som helst tidligere formandskab har været i stand til at få vedtaget lovgivning på områder, hvor det så næsten umuligt ud.
Ole Birk Olesen (LA), 2014-12-04:
Det er jo det samme, som også Socialdemokraterne og SF's står for, når de, mens de er i opposition, barsler med »En Fair Løsning«, der bruger milliarder og atter milliarder på ting og sager, som man så, når man kommer i regering, indrømmer at man ikke havde penge til – og så fører man ikke den politik længere.
Jens Henrik Thulesen Dahl (DF), 2021-01-28:
I forbindelse med den sidste ændring af læreruddannelsen tilbage i 2013, tror jeg det var, var der en stor politisk uenighed om det centrale indhold i et for Dansk Folkeparti helt centralt fag i forhold til dannelse, som også blev nævnt her lidt tidligere, i forhold til de kommende læreres kompetencer og i forhold til deres evne til at danne og forstå deres kommende elever – det fag, der hedder KLM, kristendomskundskab, livsoplysning og medborgerskab.
Ellen Trane Nørby (V), 2021-01-15:
Når vi står med den forespørgselsdebat, vi gør i dag, som er rejst af Dansk Folkeparti – og tak for den mulighed til fru Liselott Blixt – vil vi fra Venstres side gerne klart og tydeligt tilkendegive, at vi er helt åbne for at få en drøftelse af, hvordan vi kan ændre lovgivningen, således at personalet i psykiatrien f.eks. kan anvende et identifikationsnummer ved journalskrivning frem for eget navn.
René Christensen (DF), 2022-04-01:
Op igennem 50'erne, 60'erne og 70'erne og måske endda også op igennem 80'erne må man sige at teknologiudviklingen gik enormt hurtigt, men det gjorde konsekvenserne af den måde, vi forbrugte på, desværre også, og derfor står vi nu i dag med den udfordring.
Line Barfod (EL), 2009-01-29:
De har tiltaget sig alle de gevinster, de fik i de år, hvor det gik godt, og de har fået lov til at tjene kolossale beløb og sætte hele samfundsøkonomien på spil, og når det går galt, så synes regeringen og Dansk Folkeparti og desværre også de øvrige partier i Folketinget bortset fra Enhedslisten, at det så er helt rimeligt, at det er skatteborgerne, der skal ind og betale underskuddet.
Hans Kristian Skibby (DF), 2009-05-27:
Jeg vil gerne prøve at knytte et par spørgsmål til hr. Villy Søvndal om det her, som hr. Villy Søvndal var inde på i sin indledende tale, med, at man hos socialisterne håbede, at det ville blive en stor valgsejr for det grønne Europa og dermed også for den grønne gruppe i Europa-Parlamentet.
Kim Christiansen (DF), 2010-02-04:
Jeg vil godt lige spørge hr. Jens Christian Lund, om han mener, at det vil være fremmende for den grønne transportpolitik, hvis man skulle til at bygge veje i en størrelsesorden, der måske ville forøge anlægsprisen med 30-40 pct. bare for at servicere en ganske lille gruppe af trafikanter.
Peter Christensen (V), 2011-06-14:
Jeg har med stor glæde noteret mig i den politiske debat, at der er et stort flertal i Folketinget, som er enig i, at boligskatterne ikke skal sættes op, og derfor forventer jeg sådan set også, at der vil være stor enighed om at finde en anden model for vurdering af ejendomme i fremtiden.
Mogens Jensen (S), 2009-10-21:
For det andet forstår jeg ikke, hvorfor man ikke i god tid fra ministeriets side har forberedt en evaluering og en diskussion med partierne, der har været involveret i den her aftale, når det er sådan, at ordningerne er evalueret så positivt, som de er, og alle beder om, at de kan få lov til at fortsætte: brugerne, altså børnene, deres lærere, kunstnerne og altså også Statens Kunstråd.
Karen J. Klint (S), 2002-10-22:
Konkret siger socialministeren, sådan lidt frit oversat, at det især er tre virksomheder, der skal dække den manglende bevilling ind ved øget brugerbetaling, men DELTA siger i deres høringssvar, at de i forvejen betaler den afsatte takst for den konsulentbetjening, de får.
Lene Espersen (KF), 2014-10-09:
Jamen det er faktisk et rigtig godt eksempel, hr. Per Clausen kommer med, for det, som jeg tror er rigtig vigtigt, hvis vi skal tage eksemplet med Hirtshals og Hjørring, er jo, at man stadig væk giver Hirtshals mulighed for at udvikle sig, og hvis planloven bliver en spændetrøje, så dør byen.
Henrik Dam Kristensen (S), 2008-12-16:
Det, der bare er min hovedpointe, er, at da justitsministeren kom i samråd i Folketingets Integrationsudvalg og skulle redegøre for grundlovsspørgsmålet og spørgsmålet om internationale konventioner, kendte han også Jonas Christoffersens indlæg på den konference, vi taler om.
Anni Matthiesen (V), 2020-01-29:
Tak til ministeren for rimelig klart at understrege, hvordan reglerne er for Paloma, som er blind og er 3 år, men jo også for øvrige blinde børn, som har brug for både socialfaglig støtte, men selvfølgelig også støtte i hverdagen, når de går i en daginstitution, både i forhold til at kunne indgå i leg og fællesskaber, men så sandelig også bare for at kunne klare nogle praktiske ting som f.eks. at komme på toilettet osv. Der må jeg sige, at det, der måske særlig gør sig gældende for blinde børn, er, at de ikke har mulighed for bare at kopiere, hvad andre børn gør.
Elsebeth Gerner Nielsen (RV), 1998-01-16:
Der skal dels gives mulighed for at få dispensation fra den eksisterende lovgivning og dels afsættes økonomiske midler til formålene. Erfaringerne skal indsamles, og det kan f.eks. være af den arbejdsgruppe, som undervisningsministeren foreslår nedsat, så de eventuelt kan danne grundlag for en ny højskolelov.
Flemming Møller Mortensen (S), 2009-03-11:
Og jeg synes - det er i hvert fald Socialdemokraternes holdning - at der er sendt nogle faretruende signaler fra rigtig mange af især de små idrætsforbund, som har væsentlig dårligere vilkår end de store, og altså så dårlige vilkår, at vi i hvert fald føler, at der er behov for at rejse det som et problem over for ministeren.
Ole Birk Olesen (LA), 2018-10-26:
Det skyldes, at Banedanmark har behov for at kunne foretage opmåling, afmærkninger og andre forundersøgelser af udendørsarealer for at kunne vurdere, om det fysisk er muligt at bygge fundament samt rejse mast og dertilhørende teknisk anlæg på de planlagte placeringer.
Peter Hummelgaard (S), 2025-04-01:
Jeg vil også gerne understrege, at det samtidig er vigtigt for regeringen, at vi i Danmark selvfølgelig overholder vores internationale forpligtelser, og at vi inden for den ramme arbejder benhårdt for at sikre, at myndighederne har de bedste forudsætninger for at udvise kriminelle udlændinge.
Morten Messerschmidt (DF), 2026-02-26:
Ingen ved, hvordan Folketinget ser ud efter påske, og derfor vil jeg bare gerne på mine egne, mit partis og, fornemmer jeg, mange andre kollegaers vegne have lov til at takke hr. Sjúrður Skaale for et eksemplarisk kollegaskab, for nogle opbyggelige og fremragende taler og for at indføre i hvert fald mig og mange, mange andre, tror jeg, i det færøske folk historie og virkelighed.
Lars Boje Mathiesen (NB), 2020-05-26:
For i Nye Borgerlige ønsker vi også at få afskaffet den her ægtefælleafhængighed, men det er jo korrekt, som SF også siger, at som det står beskrevet i borgerforslaget, hvis man læser det konkret, så er der en lang række uhensigtsmæssigheder.
Kim Behnke (FP), 1999-05-25:
Det er jo svært, i hvert fald når folk er ædru, at få nogen til at være modstander af, at man skal begrænse det sorte arbejde og det sociale bedrageri, og derfor lykkes det for regeringen sådan at få fedtet Folketinget ind i at give nogle flere bemyndigelser til Told og Skat. Folketingets Skatteudvalg gjorde sig så den ulejlighed, at vi havde et møde med en række retslærde for at høre deres vurdering.
Jakob Axel Nielsen (KF), 2009-12-11:
Planen bygger på en forudsætning om, at en effektiv bekæmpelse af dopingmisbrug kræver en flerstrenget indsats, som skal bestå af følgende: for det første en målrettet oplysningskampagne, for det andet frivillige aftaler og testordninger samt for det tredje kontrol og retshåndhævelse.
Bent Bøgsted (DF), 2019-04-09:
Det her forslag handler om at give alle i kontanthjælpssystemet en afklaringsgaranti på maks. 12 måneder, i særlige tilfælde højst 24 måneder, og når der står »i særlige tilfælde«, tolker jeg det sådan, at det er, hvis der er nogen, der syge eller har nogle specielle problemer – hr. Finn Sørensen nikker, så det er rigtigt tolket i den forbindelse – og så skal det inden for den nævnte tidsfrist afklares, om borgeren skal visiteres til beskæftigelse, uddannelse, revalidering, ressourceforløb, fleksjob eller førtidspension.